**คู่มือการให้บริการบริการประชาชน**

**การให้บริการตรวจวินิจฉัยผู้ป่วย Bone scan**

**งานเวชศาสตร์นิวเคลียร์**

**โรงพยาบาลมหาวชิราลงกรณธัญบุรี**

**ขั้นตอนการให้บริการตรวจวินิจฉัยผู้ป่วย Bone scan**

Bone scan หรือการสแกนกระดูก คือ การตรวจกระดูกด้วยสารเภสัชรังสีโดยมีวัตถุประสงค์เพื่อตรวจความผิดปกติหรือรอยโรคที่กระดูกและข้อ โดยสามารถตรวจความผิดปกติของกระดูกทั้งตัวได้ในการตรวจครั้งเดียว

**ข้อบ่งชี้ในการตรวจ**

1. วินิจฉัยดูการแพร่กระจายของมะเร็งมาที่กระดูก (Metastatic Work up – conventional planar images)
2. วินิจฉัยแยกโรคในเรื่องของการติดเชื้อ, การอักเสบ เช่น acute osteomyelitis, septic arthritis และ cellulitis
3. วินิจฉัยแยกภาวะ loosening prosthesis และโรค osteomyelitis ในผู้ปวยที่ได้รับการเปลี่ยนข้อเทียม
4. วินิจฉัยการเจริญที่ผิดปกติของกระดูกขากรรไกร (mandibular hyperplasia)
5. ติดตามผูปวยโรคมะเร็งหลังได้รับการรักษา
6. มะเร็งปฐมภูมิของกระดูก

**การเตรียมตัวผู้ป่วย**

1. แนะนำให้ผู้ป่วยดื่มน้ำให้มาก (Well-hydrated) ในช่วงหลังฉีดยาจนถึงการถ่ายภาพ ซึ่งผู้ป่วยควรดื่มน้ำให้ได้อย่างน้อย 1 ลิตร และหลังการถ่ายภาพเสร็จผู้ป่วยควรดื่มน้ำให้มาก เพื่อเป็นการลดปริมาณรังสีที่ร่างกายจะได้รับ
2. ให้ผู้ป่วยถ่ายปัสสาวะก่อนเริ่มถ่ายภาพ

**ข้อมูลที่ควรทราบก่อนเริ่มการตรวจ**

1. เหตุผลที่แพทย์ส่งตรวจ
2. ประวัติในอดีต เกี่ยวกับ อุบัติเหตุ, การอักเสบของกระดูก เนื้องอก, กระดูกหัก, การผ่าตัด เป็นต้น
3. อาการในปัจจุบัน
4. ผลการตรวจสแกนกระดูกในครั้งก่อน
5. ผลการตรวจอื่นๆ เช่น เอกซเรย์, MRI, เอกซเรย์คอมพิวเตอร์ เป็นต้น

**เวลาที่เปิดให้บริการ**

เปิดบริการทุกวันจันทร์ถึงวันศุกร์ เวลา 8.00 น – 20.00 น และในวันอาทิตย์ เวลา 8.00 น -16.00 น

**ประเภทช่องทางการติดต่อ**

1. งานเวชศาสตร์นิวเคลียร์ อาคารสิริกิติยสมบูรณ สวางควัฒน์

2. โรงพยาบาลมหาวชิราลงกรณธัญบุรี 139 หมู่ 4 ตำบลบังสั่น อำเภอธัญบุรี จังหวัดปทุมธานี 12110

3. http://192.168.250.200/mcc/

4. 02-5461960 ต่อ 1315, 1302

**หลักเกณฑ์ วิธีการ เงื่อนไขในการขอรับบริการ (ถ้ามี)**

1. ใบส่งตรวจ (Request Form) จำนวน 1 ฉบับ

2. บัตรประชาชน

2. เอกสารใบนัดตรวจตัวจริง จำนวน 1 ชุด

3. เอกสารใบส่งตัวจากโรงพยาบาลต้นสังกัด จำนวน 1 ชุด

4. น้ำดื่มขนาด 1500 CC จำนวน 1 ขวด

**ช่องทางชำระค่าธรรมเนียม**

1. เงินสด
2. บัตรเดบิท
3. เอกสารใบส่งตัวตามสิทธิ

ชำระที่ ฝ่ายการเงิน อาคารกาญจนบารมี ชั้น 1

**ค่าธรรมเนียม/ค่าบริการ**

ค่าธรรมเนียม : 4,100 บาท

 หมายเหตุ : ค่าตรวจ 4,000 บาท ค่าบริการผู้ป่วยนอก 100 บาท

**ขั้นตอน ระยะเวลา และส่วนงานที่รับผิดชอบ**

|  |
| --- |
| ขั้นตอน ระยะเวลา และส่วนงานที่รับผิดชอบ |
| **ที่** | **ขั้นตอน** | **รายละเอียดของ****ขั้นตอนการบริการ** | **ระยะเวลา****การให้บริการ** | **หน่วยเวลา** | **ส่วนงาน/หน่วยงาน** **ที่รับผิดชอบ** | **หมายเหตุ** |
| 1. | กระบวนการนัดระบบนัดออนไลน์ E-Appointment | ผู้ป่วยได้รับการส่งตรวจทางเวชศาสตร์นิวเคลียร์ และต้องเข้าสู่ระบบนัด โดยจะนัดในระบบนัดออนไลน์ของโรงพยาบาล e-Appointment ซึ่งผู้ป่วยจะได้รับใบนัดตรวจที่ระบุวันเวลา และการปฏิบัติตัวก่อนการตรวจ | 10 | นาที | งานเวชศาสตร์นิวเคลียร์/งานพยาบาลผู้ป่วยนอก |  |
| 2. | ตรวจสอบเอกสารสิทธิ์ ใบส่งตัว ชำระการเงิน | ยื่นใบนัดและเอกสารสิทธิ์ ใบส่งตัว ตามวันและเวลาที่ปรากฏในใบนัด ณ จุดรับบริการตรวจสอบสิทธิ์ จากนั้นนำใบนัดไปยื่นที่แผนกการเงินเพื่อชำระค่าใช้จ่าย และเจ้าหน้าที่การเงินจะคืนใบนัดแก่ผู้ป่วยพร้อมประทับตราที่ใบนัด แสดงถึงการชำระเงินแล้ว | 30 | นาที | งานตรวจสอบสิทธิ์และการเงิน |  |
| 3. | ยื่นใบนัดตรวจ | นำใบนัดที่ได้ ไปยื่นต่อเจ้าหน้าที่ที่งานเวชศาสตร์นิวเคลียร์ อาคารสิริกิติยสมบูรณ สวางควัฒน์ | 5 | นาที | งานเวชศาสตร์นิวเคลียร์ |  |
| 4. | การบริหารสารเภสัชรังสี | รอเรียกชื่อเพื่อทำการอธิบายขั้นตอนการตรวจและบริหารสารเภสัชรังสี Tc-99m-MDP โดยนักรังสีการแพทย์ หลังการบริหารสารเภสัชรังสีเสร็จเรียบร้อยแล้วผู้ป่วยต้องรอประมาณ 3-4 ชั่วโมงเพื่อให้สารเภสัชรังสีที่ฉีดเข้าไปในตัวผู้ป่วยจับกับกระดูก และระหว่างที่รอนั้น ผู้ป่วยต้องดื่มน้ำให้หมดประมาณ 1 ลิตรขึ้นไป เพื่อขับสารเภสัชรังสีที่จับกับเนื้อเยื่อออกและปัสสาวะออกบ่อยๆ ผู้ป่วยสามารถทานอาหารได้ตามปกติ  | 195 | นาที | งานเวชศาสตร์นิวเคลียร์ |  |
| 5. | การตรวจสแกนกระดูก | เมื่อครบเวลาตามที่กำหนดผู้ป่วยจะถูกส่งเข้าเครื่องตรวจ เพื่อทำการสแกนกระดูก ใช้เวลาประมาณ 30-45 นาที | 45 | นาที | งานเวชศาสตร์นิวเคลียร์ |  |
| 6. |  | ผู้ป่วยกลับบ้านและมาพบแพทย์ตามวันและเวลาในใบนัดตรวจ |  |  |  |  |
| 7. |  |  |  |  |  |  |
| **ระยะเวลาดำเนินการรวม :** | **285 นาที** |